แนวโน้มหุ้นเช้าปรับขึ้นตามภูมิภาค
นักวิเคราะห์ฯเผยตลาดหุ้นไทยเช้านี้มีลุ้นขึ้น เช่นเดียวกับตลาดภูมิภาคที่เช้านี้ต่างปรับตัวขึ้น
7 มิ.ย. 2555

นักวิเคราะห์ฯเผยตลาดหุ้นไทยเช้านี้มีลุ้นขึ้น เช่นเดียวกับตลาดภูมิภาคที่เช้านี้ต่างปรับตัวขึ้น
นายสุกิจ อุดมศิริกุล ผู้อำนวยการอาวุโส ฝ่ายกลยุทธ์การลงทุน สายงานวิจัย บล.ไทยพาณิชย์ กล่าวว่า ตลาดหุ้นไทยเช้านี้มีโอกาสที่จะปรับตัวขึ้นในทิศทางเดียวกับตลาดหุ้นในภูมิภาคเอเชียที่เช้านี้ต่างก็ปรับตัวขึ้นกัน มองว่าช่วงนี้ตลาดน่าจะเริ่มฟื้นตัวขึ้นได้ แม้จะไม่มีข่าวดีมากนัก แต่เท่าที่ดู Sentiment ของนานาชาติออกไปในทางช่วยเหลือการแก้ไขวิกฤติหนี้ในกลุ่มยูโรโซนมากขึ้น
อย่างไรก็ดี จะต้องจับตาดูนายเบน เบอร์นันเก้ ประธานธนาคารกลางสหรัฐฯ(เฟด) ซึ่งจะแถลงมุมมองเศรษฐกิจต่อสภาคองเกรสในคืนนี้ตามเวลาไทย นอกจากนี้ แผนอุ้มธนาคารในสเปนน่าจะสำเร็จผลได้ พร้อมให้แนวรับวันนี้ที่ 1,100 จุด แนวต้าน 1,225-1,300 จุด